รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมให้กำลังใจ ผู้ประสบภัยอุทกภัย จ.ยโสธร ระบุรัฐบาลพร้อมเยียวยา ดูแลประชาชนที่เดือดร้อน ให้ทุกคนมีกำลังใจ กำลังกายที่แข็งแรง
วันจันทร์ที่ 9 กันยายน 2562
นายกรัฐมนตรีตรวจเยี่ยมให้กําลังใจ ผู้ประสบภัยอุทกภัย จ.ยโสธร ระบุรัฐบาลพร้อมเยียวยา ดูแลประชาชนที่เดือดร้อน ให้ทุกคนมีกําลังใจ กําลังกายที่แข็งแรง
นายกรัฐมนตรีตรวจเยี่ยมให้กําลังใจผู้ประสบภัยอุทกภัย จ.ยโสธร ระบุรัฐบาลพร้อมเยียวยา ดูแลประชาชนที่เดือดร้อน ให้ทุกคนมีกําลังใจ กําลังกายที่แข็งแรง
วันที่ 9 กันยายน 2562 เวลา 14.30 น. ณ วัดกลางศรีไตรภูมิ ต.ในเมือง อ.เมืองยสธร จ.ยโสธร พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมด้วย พลเอกอนุพงษ์ เผ่าจินดา รัฐมนตรีว่าการกระทรวงมหาดไทย นายศักดิ์สยาม ชิดชอบ รัฐมนตรีว่าการกระทรวงคมนาคม ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เดินทางไปตรวจเยี่ยมผู้ประสบภัยอุทกภัยของจังหวัดยโสธร โดยมี นายนิกร สุกใส ผู้ว่าราชการจังหวัดยโสธร กล่าวรายงาน
จากอิทธิพลพายุโซนร้อนโพดุล และพายุคาจิกิ ส่งผลกระทบให้จังหวัดยโสธรมีฝนฟ้าคะนองกับมีลมแรง และมีฝนตกหนักถึงหนักมากบางแห่ง ตั้งแต่วันที่ 29 สิงหาคม 2562 เป็นต้นมา ทําให้เกิดสถานการณ์อุทกภัย น้ําไหลเอ่อเข้าท่วมบริเวณบ้านเรือนราษฎร พื้นที่การเกษตร สิ่งสาธารณประโยชน์ สะพาน ถนน สถานพยาบาล (รพ.และ รพ.สต.) โรงเรียน ฯลฯ ปริมาณน้ําในอ่างเก็บน้ําของจังหวัดยโสธรสูงกว่าระดับเก็บกัก และระดับน้ําในแม่น้ําชีเพิ่มสูงขึ้น น้ําได้ไหลเอ่อล้นเข้าสู่ในเขตเทศบาลเมืองยโสธรโดยพื้นที่ประสบภัยจํานวน 8 อําเภอ 53 ตําบล 424 หมู่บ้าน ซึ่งจังหวัดยโสธร จัดตั้งศูนย์บัญชาการณ์เหตุการณ์อุทกภัยและดินถล่ม พ.ศ. 2562 ณ สํานักงานป้องกันและบรรเทาสาธารณภัยจังหวัดยโสธร และจัดประชุมกองอํานวยการป้องกันและบรรเทาสาธารณภัยจังหวัดยโสธร พร้อมทั้งจัดทําประกาศและวิทยุแจ้งเตือนภัย เพื่อให้ส่วนราชการที่เกี่ยวข้อง หน่วยทหาร อําเภอ องค์กรปกครองส่วนท้องถิ่น ให้เฝ้าระวังและติดตามสถานการณ์น้ําจากพายุโซนร้อน“โพดุล”อย่างใกล้ชิดตลอด 24 ชั่วโมง โดยในส่วนของการเยียวยาผู้ประสบภัยได้จัดตั้งศูนย์รับบริจาคน้ําดื่ม และเครื่องอุปโภค บริโภค เพื่อช่วยเหลือผู้ประสบอุทกภัยภัย ปี พ.ศ. 2562 ณ สํานักงานป้องกันและบรรเทาสาธารณภัย จังหวัดยโสธรได้ทําหนังสือขอถุงยังชีพประทานของมูลนิธิเพื่อนพึ่ง (ภาฯ) ยามยาก และถุงยังชีพของกรมป้องกันและบรรเทาสาธารณภัยอีกทั้ง ธ.ก.ส. พร้อมช่วยเหลือเกษตรกรผู้ประสบภัยจาก “พายุโพดุล” ทั้งกรณีฉุกเฉิน และการช่วยเหลือฟื้นฟูหลังประสบภัย พร้อมช่วยเหลือด้านภาระหนี้สินด้วยการขยายระยะเวลา ระดมกําลังสาขาในพื้นที่จัดถุงยังชีพช่วยเหลือแล้วกว่า 2 หมื่นถุง พร้อมสนับสนุนศูนย์อพยพ เพื่อบรรเทาความเดือดร้อนในเบื้องต้น อีกทั้งได้รับพระมหากรุณาธิคุณครัวพระราชทานและครัวเพื่อนพึ่ง (ภาฯ)
โอกาสนี้ นายกรัฐมนตรีได้กล่าวตอนหนึ่งว่า ดีใจที่มาพบประชาชนในวันนี้ สิ่งสําคัญคือนําความห่วงใยของพระบาทสมเด็จพระเจ้าอยู่หัวและสมเด็จพระนางเจ้าฯ พระบรมราชินี ที่เป็นห่วงประชาชนผู้ประสบภัยให้ดูแลประชาชนอย่างดีที่สุด รัฐบาลมีหน้าที่ดูแลประชาชนที่ประสบความเดือดร้อน ต้องมีกําลังใจ ต่อสู้ ยิ้มสู้ สิ่งสําคัญคือการช่วยเหลือกันทั้งยามปกติสุขและยามประสบปัญหาเพื่อความเข้มแข็งของชุมชน และช่วยเหลือกันรักษาสิ่งแวดล้อม ใช้สารเคมีน้อยลง ทําเกษตรอินทรีย์และปลูกพืชหมุนเวียนเพื่อเพิ่มช่องทางเมื่อยามประสบปัญหาการเพาะปลูก
ในด้านการบรรเทาความเดือดร้อนและผู้ประสบอุทกภัยรัฐบาลพร้อมเยียวยารวมทั้งหน่วยงานที่เกี่ยวข้อง ไม่ว่าจะเป็นสํานักงานทรัพยากรน้ําแห่งชาติ กระทรวงมหาดไทย มีการเตรียมความพร้อมโครงการและงบประมาณที่จะดูแลประชาชนในปี 2563 รัฐบาลกําลังเร่งทําทุกอย่างให้เร็วที่สุด ให้ครอบคลุม ทั่วถึง และสิ่งสุดท้ายคือเรื่องสุขภาพอนามัยของประชาชน ขอประชาชนให้ดูแลร่างกาย และขอให้หน่วยงานต่าง ๆ ช่วยกันดูแลโรคภัยที่มากับน้ําท่วม
จากนั้นนายกรัฐมนตรีได้มอบถุงยังชีพให้ประชาชน เยี่ยมให้กําลังใจผู้ประสบภัย ให้มีกําลังใจ กําลังกายที่แข็งแรง พร้อมกับให้กําลังใจเจ้าหน้าที่ แพทย์ พยาบาล อสม. อาสาสมัครและส่วนท้องถิ่นที่ช่วยกันบรรเทาความเดือดร้อนของประชาชนด้วย
-------------------
กลุ่มประชาสัมพันธ์และเผยแพร่ สํานักโฆษก